**POTVARKIS**

**DĖL ŠILALĖS VLADO STATKEVIČIAUS MUZIEJAUS DIREKTORIAUS PAREIGYBĖS APRAŠYMO TVIRTINIMO**

2025 m. sausio 27 d. Nr. T3-38

Šilalė

Vadovaudamasis Lietuvos Respublikos biudžetinių įstaigų darbuotojų darbo apmokėjimo ir komisijų narių atlygio už darbą įstatymo 4 straipsnio 3 dalimi, Lietuvos Respublikos vietos savivaldos įstatymo 25 straipsnio 5 dalimi, vykdydamas Specialiuosius kvalifikacinius reikalavimus nacionalinių, valstybinių ir savivaldybių muziejų vadovams ir nacionalinių, valstybinių ir savivaldybių muziejų vadovų pavaduotojams – vyriausiems muziejų rinkinių kuratoriams, patvirtintus Lietuvos Respublikos kultūros ministro 2014 m. balandžio 8 d. įsakymu Nr. ĮV-243 „Dėl Specialiųjų kvalifikacinių reikalavimų nacionalinių, valstybinių ir savivaldybių muziejų vadovams ir nacionalinių, valstybinių ir savivaldybių muziejų vadovų pavaduotojams – vyriausiems muziejų rinkinių kuratoriams patvirtinimo“, Valstybės ir savivaldybių įstaigų darbuotojų pareigybių aprašymo metodiką, patvirtintą Lietuvos Respublikos socialinės apsaugos ir darbo ministro 2017 m. balandžio 12 d. įsakymu Nr. A1-177 „Dėl Valstybės ir savivaldybių įstaigų darbuotojų, išskyrus mokytojus, pareigybių aprašymo metodikos patvirtinimo“, nuostatas:

1. Tvirtinu Šilalės Vlado Statkevičiaus direktoriaus pareigybės aprašymą (pridedama).
2. P r i p a ž į s t u netekusiu galios Šilalės rajono savivaldybės mero 2023 m. gegužės 4 d. potvarkį Nr. T3-15 „Dėl Šilalės Vlado Statkevičiaus muziejaus direktoriaus pareigybės aprašymo tvirtinimo“.

Šis potvarkis gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos administracinių ginčų komisijos Klaipėdos apygardos skyriui (J. Janonio g. 24, 92251 Klaipėda) arba Regionų apygardos administracinio teismo Klaipėdos rūmams (Galinio Pylimo g. 9, 91230 Klaipėda) arba per Lietuvos teismų elektroninių paslaugų portalą (https://e.teismas.lt) per vieną mėnesį nuo šio potvarkio paskelbimo arba įteikimo suinteresuotam asmeniui dienos.

Savivaldybės meras Tadas Bartkus